KÚPNA ZMLUVA

uzatvorená podľa § 409 a nasl. zák. č. 513/1991 Zb. Obchodný zákonník, v znení neskorších predpisov (ďalej len „Zmluva“)

čl. I. Zmluvné strany

**1. Kupujúci : Univerzitná nemocnica L. Pasteura Košice**

 v zastúpení : MUDr. Ľuboslav Beňa, PhD, MPH, riaditeľ

sídlo: Rastislavova 43, 041 90 Košice, SR

 IČO: 00 606 707

 DIČ: 2021141969

 IČ DPH: SK2021141969

 Bankové spojenie: Štátna pokladnica, Radlinského 32, 810 05 Bratislava

 IBAN: SK 06 8180 0000 0070 0028 0550

 SWIFT: SPSRSKBA

Štátna príspevková organizácia zriadená Zriaďovacou listinou Ministerstva zdravotníctva SR č. 1842/1990-A/I-2 zo dňa 18. 12. 1990

 **(ďalej len „kupujúci“)**

**2. Predávajúci :**

 v zastúpení:

 sídlo:

 IČO :

 DIČ:

 IČ DPH:

 Bankové spojenie:

 IBAN :

 SWIFT :

Zapísaný v Obchodnom registri Okresného súdu ................, odd. :............,

Vložka č. : ............................

 **(ďalej len „predávajúci“)**

## Čl. II. Úvodné ustanovenia

* 1. Kupujúci v rámci plnenia svojich úloh obstaráva tovar postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (**ďalej len „zák. č. 343/2015 Z. z.“).**
	2. Túto zmluvu uzatvára Kupujúci ako verejný obstarávateľ s Predávajúcim, ktorý je úspešným uchádzačom ako výsledok verejného obstarávania postupom zadávania nadlimitnej zákazky podľa § 66 ods. 7 písm. b/ zák. č. 343/2015 Z. z. realizovanej prostredníctvom systému elektronického verejného obstarávania JOSEPHINE zverejnenej vo Vestníku verejného obstarávania č. ................... zo dňa ............................... pod. zn. .................na predmet zákazky s názvom **„****Dodanie a výmena RTG žiariča do CT prístroja SOMATOM Definition AS „ (ďalej len „verejné obstarávanie“)** v súlade s  ponukou predávajúceho zo dňa ...............

 Evidenčné číslo verejného obstarávania kupujúceho: UNLP-2025-59-NZ-VS.

* 1. Kupujúci je poskytovateľom zdravotnej starostlivosti podľa zák. č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.
	2. Predávajúci prehlasuje, že je oprávnený disponovať s tovarom v zmysle tejto zmluvy.

## Čl. III. Predmet zmluvy

* 1. Predávajúci sa touto zmluvou zaväzuje dodať kupujúcemu tovar podľa bodu 2. tohto článku a previesť na neho vlastnícke právo k tomuto tovaru a kupujúci sa zaväzuje zaplatiť za tovar kúpnu cenu podľa tejto zmluvy.
	2. Tovarom pre účely tejto zmluvy je  **1 kus RTG žiariča 10141785 „R“ STRATON MX P46 do CT prístroja SOMATOM Definition AS, zn. Siemens, výr. č. 67040** **(ďalej len „tovar“). Podrobná špecifikácia tovaru je uvedená v Prílohe č. 1 tejto zmluvy.**
	3. Dodanie tovaru zahŕňa : dodanie/doprava tovaru do miesta plnenia, vybalenie a vyloženie v mieste plnenia, likvidáciu obalov, jeho inštaláciu/montáž do príslušného CT prístroja, uvedenie do prevádzky a odskúšanie funkčnosti a prevádzkyschopnosti dodaného tovaru, ~~odovzdanie dokladov k tovaru a~~ ~~príslušnej užívateľskej dokumentácie (prospektový materiál s popisom technických vlastností tovaru a slovenskom alebo českom jazyku, Vyhlásenie o zhode, potvrdenie pridelenia ŠUKL kódu~~), vykonanie prvej úradnej skúšky (preberacej skúšky), odborné zaškolenie personálu kupujúceho, Pracovný výkaz autorizovaného technika (tento výkaz bude zároveň plniť funkciu preberacieho a inštalačného protokolu, kde bude uvedené najmä termín dodania, termín inštalácie – montáže tovaru do príslušného CT prístroja, funkčné skúšky celého CT prístroja), poskytovanie autorizovaného servisu počas záručnej doby a vykonávanie všetkých preventívnych prehliadok a kontrol, ktoré sú stanovené právnymi predpismi SR a/alebo určené výrobcom.

Súčasťou plnenia podľa tejto zmluvy je aj demontáž a likvidácia nefunkčného RTG žiariča z daného CT prístroja a všetky ďalšie s tým súvisiace práce nevyhnutné k riadnemu splneniu zmluvy ( t.j. súvisiace s demontážou nefunkčného RTG žiariča a montážou nového RTG žiariča).

* 1. Predmetom plnenia podľa tejto zmluvy nie je kontrola stálosti žiarenia /radiačnej dávky.
	2. Tovar sa dodáva za účelom poskytovania zdravotnej starostlivosti kupujúcim.
	3. Porušenie povinnosti uvedených v tomto článku je považované za porušenie zmluvy podstatným spôsobom.

## Čl. IV. Dodacie podmienky

1. Predávajúci sa zaväzuje dodať tovar podľa článku III. bod 2 tejto zmluvy kupujúcemu do 3 (troch) pracovných dní odo dňa doručenia písomnej výzvy kupujúceho na dodanie tovaru.
2. Kupujúci zašle písomnú výzvu na dodanie tovaru predávajúcemu na e-mail adresu : ............................. a predávajúci potvrdí písomným prehlásením doručenie tejto výzvy, ktorú zašle na e-mailovú adresu kupujúceho : ozt@unlp.sk . Predávajúci je povinný tovar nainštalovať súčasne s jeho dodaním.
3. Miesto dodania tovaru je pracovisko kupujúceho: **Oddelenie rádiodiagnostiky a zobrazovacích metód – CT pracovisko Urgentného príjmu, nachádzajúce sa v areáli pracovísk na Rastislavova 43, Košice.**
4. Predávajúci je povinný dodať tovar podľa špecifikácie uvedenej v čl. III. bod 2. tejto zmluvy a to nový, nepoužívaný, nerepasovaný, v originálnom balení a kompletný (nie po častiach).

4. Dodanie tovaru do miesta dodania potvrdzuje kupujúci písomne, a to podpísaním preberacieho protokolu (Pracovný výkaz autorizovaného technika)/dodacieho listu. V **Preberacom protokole/dodacom liste** sa potvrdzuje druh, množstvo, vyhotovenie a kompletnosť dodaného tovaru podľa špecifikácie uvedenej čl. III. bod 2 tejto zmluvy. V prípade zistenia vád tovaru pri jeho prevzatí je kupujúci oprávnený tovar neprevziať.

5. Osobou oprávnenou na prevzatie tovaru za kupujúceho (oprávnený na podpísanie Preberacieho protokolu/dodacieho listu) je :

 a/ vedúci laborant Oddelenia rádiodiagnostiky a zobrazovacích metód, e-mail adresa: rdg@unlp.sk , tel. č. : +421 55 615 2773, -2761, -2772,

 b/ vedúci Oddelenia zdravotníckej techniky, e-mail adresa : ozt.servis@unlp.sk, tel. č. : +421 55 615 3195.

6. Kupujúci je povinný podať správu predávajúcemu o vadách tovaru bez zbytočného odkladu po tom, čo sa vady mohli zistiť.

7. Kupujúci je oprávnený odmietnuť prevzatie tovaru, ak technické a/alebo úžitkové a funkčné parametre a/alebo vlastnosti dodaného tovaru nezodpovedajú špecifikácií tovaru uvedenej v čl. III. bod 2 tejto zmluvy. Dodaný tovar musí byť zhodný s jeho špecifikáciou v čl. III. bod 2 tejto zmluvy, ktorá je obsahom zhodná so špecifikáciou tovaru uvedenou v ponuke predloženej predávajúcim vo verejnom obstarávaní.

8. O inštalácií, odskúšaní (funkčnosť prístroja po predpísaných skúškach) a uvedení tovaru do prevádzky v mieste dodania spíšu zmluvné strany **Inštalačný protokol** (Pracovný výkaz autorizovaného technika).Inštalačný protokol sa samostatne nevyhotovuje, ak predávajúci tovar inštaluje ihneď pri jeho dodaní a Inštalačný protokol je súčasťou Preberacieho protokolu (Pracovného výkazu autorizovaného technika).

9. Predávajúci je povinný tovar nainštalovať/namontovať a uviesť do prevádzky ihneď pri dodaní tovaru, vrátane vykonania demontáže a likvidácie nefunkčného RTG žiariča a poskytnutia plnenia v  rozsahu podľa čl. III. bod 3. tejto zmluvy. Predávajúci je povinný dodať a nainštalovať tovar na miesto dodania tovaru na vlastné náklady. Kupujúci je povinný poskytnúť predávajúcemu potrebnú súčinnosť vo forme sprístupnenia príslušného CT prístroja, v ktorom sa má tovar inštalovať a umožniť nainštalovanie / uvedenie tovaru do prevádzky v termíne podľa tohto bodu, ak sa zmluvné strany nedohodnú inak.

~~10.~~ ~~Predávajúci je povinný spolu s tovarom dodať kupujúcemu aj príslušnú dokumentáciu k tovaru (čl. III. bod 3. tejto zmluvy).~~

10. Splnením dodávky predávajúcim sa rozumie dodanie tovaru predávajúcim v súlade s čl. III. bod 2 tejto zmluvy a v rozsahu plnenia uvedenom v čl. III. bod 3. tejto zmluvy, vrátane predloženie príslušnej dokumentácie, podpísanie Preberacieho protokolu/dodacieho listu, Inštalačného protokolu(Pracovného výkazu autorizovaného technika).

11. Porušenie povinnosti uvedených v tomto článku je považované za porušenie zmluvy podstatným spôsobom.

## Čl. V. Doba platnosti zmluvy

* 1. Zmluva sa uzatvára na dobu určitú t.j. na jeden obchodný prípad, odo dňa účinnosti tejto zmluvy do doby splnenia dodávky podľa čl. IV. bod 11. tejto zmluvy, okrem ustanovení tejto zmluvy, ktoré upravujú právne vzťahy zmluvných strán aj po splnení dodávky podľa čl. IV. bod 11. tejto zmluvy.
	2. Táto kúpna zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
	3. Zmluvný vzťah založený touto zmluvou je možné ukončiť:

a/ písomnou dohodou zmluvných strán,

b/ odstúpením od zmluvy z dôvodov uvedených v zákone alebo tejto zmluve.

* 1. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta. Odstúpením od zmluvy zaniká záväzok predávajúceho dodať tovar.
	2. Kupujúci je oprávnený od zmluvy odstúpiť z nasledovných dôvodov:

a/ ak predávajúci nedodá tovar v súlade s touto zmluvou (čl. IV. bod 11. tejto zmluvy);

b/ ak kupujúci po dodaní tovaru alebo po predložení príslušnej dokumentácia k tovaru nadobudne dôvodnú pochybnosť o tom, že tovar zodpovedá špecifikácií uvedenej v čl. III. bod 2. tejto zmluvy alebo dôvodnú pochybnosť o dôveryhodnosti, správnosti alebo pravdivosti predloženej príslušnej dokumentácií k tovaru;

c/ ak predávajúci poruší zmluvu podstatným spôsobom podľa  tejto zmluvy;

d/ ak predávajúci písomne oznámi, že nie je schopný dodať tovar za podmienok uvedených v tejto zmluve alebo že z akéhokoľvek dôvodu nedodá tovar podľa tejto zmluvy.

## Čl. VI. Kúpna cena a platobné podmienky

* 1. Kúpna cena tovaru je stanovená vzájomnou dohodou zmluvných strán podľa zákona č. 18/1996 Z. z. o cenách, v znení neskorších predpisov , takto :

 Kúpna cena za dodaný tovar podľa tejto zmluvy je ................. € bez DPH, slovom: ...................................... eur a ................... centov. K uvedenej kúpnej cene sa pripočítava DPH v sadzbe a výške podľa právnych predpisov SR platných v čase dodania tovaru.

Cena tovaru, štruktúrovaný rozpočet je **Príloha č. 2 tejto zmluvy.**

* 1. Kúpna cena podľa tohto článku je cenou za nový, kompletný a funkčne bezchybný tovar a poskytnutie plnenia rozsahu podľa čl. III. bod 3 tejto zmluvy. V uvedenej celkovej kúpnej cene podľa bodu 1. tohto článku je zahrnuté : cena tovaru, clo, dopravné náklady, náklady na inštaláciu/montáž a demontáž a likvidáciu nefunkčného RTG žiariča, uvedenie do prevádzky, príslušná dokumentácia, servis a údržba súvisiaca s tovarom, jeho výmena, a ďalších nákladov s tým spojených počas celej záručnej doby a všetky ostatné finančné náklady spojené s dodaním tovaru kupujúcemu.
	2. Právo na zaplatenie celkovej kúpnej ceny vzniká predávajúcemu riadnym splnením jeho záväzkov spôsobom uvedeným v čl. IV. bod 11. tejto zmluvy.
	3. Kupujúci je povinný uhradiť kúpnu cenu za tovar podľa tohto článku na základe faktúry vystavenej predávajúcim bezhotovostným bankovým prevodom na účet predávajúceho podľa čl. I. bod 2.tejto zmluvy. Lehota splatnosti faktúry je 60 kalendárnych dní odo dňa doručenia faktúry kupujúcemu.

5. Predávajúci je povinný vystaviť faktúru kupujúcemu do 15 dní odo dňa dodania tovaru podľa čl. IV. bod 11. tejto zmluvy, najneskôr však do piateho pracovného dňa v mesiaci nasledujúceho po mesiaci , v ktorom bol tovar dodaný. Zmluvné strany sa dohodli na akceptovaní elektronickej faktúry zaslanej na e-mail adresu kupujúceho faktury@unlp.sk. Prílohou faktúry musí byť Preberací protokol a Inštalačný protokol (Pracovný výkaz autorizovaného technika). Faktúra musí obsahovať náležitosti podľa platných právnych predpisov SR v čase fakturácie. V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu. Predávajúci je povinný vystaviť novú faktúru a doručiť ju kupujúcemu. Kupujúcemu odo dňa doručenia novej faktúry bez vád začína plynúť nová lehota splatnosti podľa bodu 4. Tohto článku.

6. Kupujúci nadobúda vlastnícke právo k tovaru jeho prevzatím a podpisom Preberacieho protokolu. Okamihom prevzatia tovaru t.j. okamihom podpísania Preberacieho protokolu prechádza na kupujúceho aj nebezpečenstvo škody na tovare.

* 1. Za deň úhrady celkovej kúpnej ceny sa považuje deň jej pripísania na účet predávajúceho.
	2. Kupujúci neposkytuje predávajúcemu na plnenie tejto zmluvy žiadne zálohy , ani preddavky.

## Čl. VII. Reklamácia tovaru, vady tovaru

1. Predávajúci je povinný dodať tovar kupujúcemu v akosti a množstve podľa tejto zmluvy. Predávajúci sa zaväzuje, že tovar ku dňu jeho dodania kupujúcemu bude v jeho výlučnom vlastníctve a nebude zaťažený žiadnymi právami tretích osôb, a že zároveň bude mať všetky všeobecne záväznými právnymi predpismi SR a technickými normami stanovené požiadavky na akosť, kvalitu, funkčnosť a prevádzkyschopnosť. V prípade, že sa tak nestane, má tovar vady.
2. Predávajúci ručí za vlastnosti tovaru počas záručnej doby, ktorá bola predávajúcim stanovená na 12 mesiacov alebo 300 000 sken sekúnd, podľa toho ktorá skutočnosť nastane skôr; táto záručná doba začína plynúť odo dňa riadneho splnenia dodávky podľa čl. IV. bod 11. tejto zmluvy.
3. V záručnej dobe je predávajúci povinný odstrániť vady tovaru dodaním náhradného tovaru za vadný tovar ( výmena tovaru).

4. Zmluvné strany sa dohodli, že v prípade vady tovaru počas záručnej doby, má kupujúci právo požadovať a predávajúci povinnosť bezplatne odstrániť vady tovaru spôsobom podľa bodu 3. tohto článku , vrátane, nie však výlučne vykonania všetkých prác spojených s výmenou tovaru, ktoré sú potrebné k bezchybnému prevádzkovaniu príslušného CT prístroja, do ktorého bol tovar inštalovaný.

5. Záruka na tovar podľa tohto článku platí za predpokladu, že kupujúci tovar používa a obsluhuje s príslušnou starostlivosťou podľa inštrukcií obsiahnutých v príslušnej dokumentácii k tovaru.

6. Predávajúci neručí za vady spôsobené nesprávnou manipuláciou a obsluhou zamestnancami kupujúceho. Záruka sa predlžuje automaticky o dobu, po ktorú predmet plnenia nemohol byť v záručnej dobe plne používaný z dôvodu vady.

7. Kupujúci sa zaväzuje, že  vady (poruchy) tovaru uplatní bezodkladne po ich zistení. Ohlásenie vady tovaru za kupujúceho oznámi predávajúcemu oprávnená osoba kupujúceho. Osobou oprávnenou za kupujúceho reklamovať tovar a žiadať odstránenie vady počas záručnej doby je Oddelenie zdravotníckej techniky, e-mail adresa: ozt@unlp.sk, tel. č. 055/ 6153195. Reklamácia musí obsahovať označenie vady a stručný popis, ako sa vada prejavuje.

8. Kupujúci je povinný vady tovaru nahlásiť predávajúcemu písomne na e-mail adresu : ......................................

9. ~~Počas záručnej doby je predávajúci povinný do 24 hodín od nahlásenia vady tovaru vykonať diagnostiku vady tovaru na mieste dodania (diagnostika poruchy príslušného CT, či táto spočíva vo vade tovaru) a písomne sa vyjadriť k reklamovanej vade tovaru~~. Počas záručnej doby je predávajúci povinný do 24 hodín nasledujúceho pracovného dňa od nahlásenia vady tovaru, ak bola vada nahlásená v pracovný deň medzi 7:00 a 16:00 hod., v prípade, ak vada bola nahlásená v pracovný deň po 16:00 hod. alebo v iný ako pracovný deň do 12:00 hod. nasledujúceho pracovného dňa) vykonať diagnostiku vady tovaru na mieste dodania (diagnostika poruchy príslušného CT, či táto spočíva vo vade tovaru) a písomne sa vyjadriť k reklamovanej vade tovaru.“

Predávajúci zabezpečí odstránenie vady tovaru výmenou za tovar bez vád ( bod 3. tohto článku) a plné sfunkčnenie príslušného CT prístroja do 7 pracovných dní odo dňa doručenia písomného vyjadrenia k reklamovanej vade t.j. doručenia písomného oznámenia predávajúceho kupujúcemu, že reklamáciu tovaru akceptuje a vadu tovaru odstráni výmenou tovaru za tovar bez vád.

10. Predávajúci je povinný zabezpečovať autorizovaný záručný servis t.j. diagnostiku poruchy, opravu, výmenu tovaru len odborne kvalifikovanými osobami.

## Čl. VIII. Majetkové sankcie

* 1. V prípade nedodržania lehoty dodania tovaru uvedenej v čl. IV. bod 1 tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť zmluvnú pokutu vo výške 1 % ( slovom: jedno) z kúpnej ceny bez DPH podľa čl. VI. bod 1. tejto zmluvy za každý deň omeškania . Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
	2. Zmluvné strany sa dohodli, že v prípade nedodržania podmienok plnenie uvedených v čl. IV. , okrem bodu 1, tejto zmluvy zo strany predávajúceho, je kupujúci oprávnený vyúčtovať a predávajúci je povinný zaplatiť kupujúcemu zmluvnú pokutu vo výške 1 000,00 €, slovom : jedentisíc euro, za každý jednotlivý prípad porušenia zmluvných podmienok podľa čl. IV., okrem bodu 1, tejto zmluvy. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
	3. V prípade omeškania s úhradou faktúry zo strany kupujúceho je predávajúci oprávnený uplatniť si nárok na zaplatenie úroku z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry kupujúcemu.
	4. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 2. a/alebo 3. tejto zmluvy je povinný uhradiť kupujúcemu zmluvnú pokutu vo výške 10 % z  kúpnej ceny bez DPH podľa čl. VI. bod 1. tejto zmluvy, ktorá ako pohľadávka bola predmetom postúpenia alebo iného právneho úkonu, ktorým došlo k zmene v osobe veriteľa. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
	5. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 12. tejto zmluvy je povinný uhradiť kupujúcemu zmluvnú pokutu vo výške1 000,00 €, slovom : jedentisíc euro, za každý jednotlivý prípad porušenia zmluvných podmienok podľa čl. IX. bod 12. tejto zmluvy. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
	6. Uplatnením majetkových sankcii podľa tohto článku nie je dotknuté právo poškodenej zmluvnej strany na náhradu škody.

## Čl. IX. Osobitné ustanovenia

* 1. Zmluvné strany sa zaväzujú oznámiť druhej zmluvnej strane všetky zmeny údajov dôležitých pre bezproblémové plnenie zmluvy.
	2. Zmluvné strany sa dohodli, že pohľadávku, ktorá vznikne z tohto zmluvného vzťahu predávajúcemu ako veriteľovi, predávajúci nepostúpi tretej osobe bez predchádzajúceho písomného súhlasu kupujúceho ako dlžníka. Písomný súhlas za kupujúceho je oprávnený vydať len jeho štatutárny orgán. Postúpenie pohľadávok predávajúcim bez predchádzajúceho písomného súhlasu kupujúceho je neplatné s odkazom na § 525 ods. 2 zák. č. 40/1964 Zb. Občiansky zákonník, v znení neskorších predpisov. Porušenie povinností uvedené v tomto bode je považované za závažné porušenie tejto zmluvy.
	3. Predávajúci sa zaväzuje, že nevykoná bez predchádzajúceho písomného súhlasu kupujúceho ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe predávajúceho ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu predávajúcemu ako veriteľovi a kupujúcemu ako dlžníkovi. Zmluvné strany sa dohodli, že akýkoľvek právny úkon predávajúceho ako veriteľa vedúci k zmene v osobe veriteľa je bez predchádzajúceho písomného súhlasu kupujúceho ako dlžníka absolútne neplatný. Súhlas za kupujúceho je oprávnený vydať len jeho štatutárny orgán. Porušenie povinnosti uvedené v tomto bode je považované za závažné porušenie tejto zmluvy.

4. Predávajúci sa zaväzuje, že

a/ nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy;

b/ všetky informácie a písomné dokumenty, ktoré budú na základe tejto Zmluvy vypracované, bude považovať za dôverné, a to bez časového obmedzenia aj po ukončení platnosti tejto Zmluvy;

c/ informácie a podklady poskytnuté kupujúcim alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy.

5. Predávajúci nie je oprávnený previesť alebo postúpiť práva a povinnosti z tejto zmluvy tretej osobe bez predchádzajúceho písomného súhlasu kupujúceho. Postúpenie práv a povinností bez predchádzajúceho písomného súhlasu objednávateľa je neplatné.

6. Predávajúci je povinný, v zmysle zák. č. 18/2018 Z. z. o ochrane osobných údajov a  o  zmene a doplnení niektorých zákonov, zabezpečiť ochranu osobných údajov osôb, ktoré kupujúci pri svojej činnosti spracúva a s ktorými môže prísť predávajúci, zamestnanci predávajúceho a tretie osoby vo vzťahu k predávajúcemu, do styku pri vykonávaní činnosti podľa tejto zmluvy. Predávajúci je povinný poučiť o povinnosti mlčanlivosti zamestnancov predávajúceho a všetky tretie osoby, ktoré v  mene predávajúceho budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy predávajúcim.

7. Predávajúci sa zaväzuje strpieť výkon kontroly/auditu/ v súvislosti s dodávaným tovarom a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

8. Kontaktná osoba predávajúceho pre účely plnenia tejto zmluvy je : ................................................. tel. kontakt : ................................., e-mail adresa : .................................................

9. Kontaktná osoba kupujúceho pre účely plnenia tejto zmluvy je : určený zamestnanec Oddelenie zdravotníckej techniky, tel. kontakt : + 421 55 615 3195, e-mail adresa: ozt.servis@unlp.sk .

10. Predávajúci berie na vedomie, že Kupujúci zverejní túto Zmluvu, jej dodatky v Centrálnom registri zmlúv vedenom Úradom vlády Slovenskej republiky a faktúry súvisiace s touto Zmluvou na webovej stránke kupujúceho, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.

11. Zmluvné strany sa dohodli, že v prípade pochybností sa písomnosti podľa tejto Zmluvy (t.j. súvisiace s týmto zmluvným vzťahom) považujú za doručené na tretí deň odo dňa ich odoslania doporučenou poštou na adresu sídla zmluvnej strany tejto Zmluvy, pričom deň odoslania sa do tejto lehoty nepočíta, ak sa zmluvné strany nedohodnú inak.

12. Predávajúci je oprávnený zabezpečiť časť plnenia predmetu tejto zmluvy prostredníctvom svojich subdodávateľov, pričom predávajúci :

 a/ je povinný plnenie tejto zmluvy zadať len subdodávateľovi uvedenému **v Prílohe č. 3** tejto

 zmluvy s rozsahom jeho plnenia uvedeným vo verejnom obstarávaní;

 b/ garantuje spôsobilosť každého zo subdodávateľov uvedených v prílohe č. 3 tejto zmluvy, pre plnenie predmetu tejto zmluvy;

c/ zodpovedá za celé a riadne plnenie tejto zmluvy počas celej doby platnosti tejto zmluvy a to bez ohľadu na to, či Predávajúci použil na plnenie predmetu zmluvy subdodávky alebo nie, v akom rozsahu a za akých podmienok. Kupujúci nenesie žiadnu zodpovednosť a nemá žiadne povinnosti vyplývajúce z tejto zmluvy voči subdodávateľom Predávajúceho.

d/ je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto zmluva týka písomne oznámiť Kupujúcemu akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala;

e/ je povinný do piatich pracovných dní odo dňa uzatvorenia zmluvy so subdodávateľom predložiť Kupujúcemu aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia);

 Zoznam subdodávateľov je uvedený Prílohe č. 3 tejto zmluvy. Na zmenu v zozname subdodávateľov t.j. zmenu Prílohy č.31 tejto zmluvy sa vyžaduje uzatvorenie dodatku k tejto zmluve.

13. Porušenie povinnosti uvedených v tomto článku je považované za porušenie zmluvy podstatným spôsobom.

## Čl. X. Záverečné ustanovenia

* 1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku. Dodatok k tejto zmluve nesmie byť uzatvorený v rozpore s ust. zák. č. 343/2015 Z. z. .
	2. Právne vzťahy neupravené touto zmluvou sa riadia najmä príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiaci právnymi predpismi SR.
	3. Zmluva je vyhotovená v štyroch vyhotoveniach, z ktorých dve vyhotovenia obdrží predávajúci a dve vyhotovenia kupujúci.
	4. Nedeliteľnou súčasťou tejto zmluvy sú :

Príloha č. 1 : Špecifikácia tovaru ( čl. III. bod 2. tejto zmluvy),

Príloha č. 2 : Cena tovaru, štruktúrovaný rozpočet (čl. VI. bod 1. tejto zmluvy),

Príloha č. 3 : Zoznam subdodávateľov (čl. IX. bod 12. tejto zmluvy).

V Košiciach, dňa ....................... V ...................., dňa ...............

Kupujúci : Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD, MPH

riaditeľ

Univerzitná nemocnica L. Pasteura Košice

## Príloha č. 1 – Špecifikácia tovaru

**Predmet plnenia : Dodanie a výmena RTG žiariča do CT prístroja SOMATOM Definition AS**

**Evidenčné číslo verejného obstarávania kupujúceho: UNLP-2025-59-NZ-VS**

|  |
| --- |
| **RTG žiarič (ďalej aj "trubica") pre CT prístroj SOMATOM Definition AS** |
| **Technické vlastnosti, parametre a hodnoty tovaru****Názov tovaru : ....................................****Značka /typ/model .................................****Výrobné číslo : ...................****Rok výroby:......................** | **Parametre a hodnoty tovaru** |
| **RTG žiarič pre CT SOMATOM Definition AS** |
| **1.** | **Röntgenová trubica** |  |  |  |  |
| 1.1 | Nominálny príkon anódy pre referenčnom tepelnom výkone anódy min. 4,6 kW |  |
| 1.2 | Teplo anódy trubice max. 400 000 J |  |
| 1.3 | Chladiaca kapacita anódy min. 4 800 000 J/min |  |
| 1.4 | Nepretržitý odvod tepla zostavy trubice min. 4,6 kW |  |
| 1.5 | Materiál vrchnej vrstvy anódy - volfrám-rénium |  |
| 1.6 | Menovité napätie röntgenovej trubice min. 145 kV |  |
| 1.7 | Frekvencia anódy max. 160 Hz |  |
| 1.8 | Hmotnosť zostavy röntgenovej trubice max. 38 kg |  |
| 1.9 | Únikové žiarenie max. 0,8 mGy/h |  |
| 1.10 | Pripojenie vysokého napätia pomocou trojvodičového kábla IEC526 |  |
| **2.**  | **Chladiaci systém** |
| 2.1 | Chladiace médium - izolačný olej DIN 57370 |  |
| 2.2 | Prietok max. 22 l/min |  |
| 2.3 | Množstvo chladiaceho média max. 11,5 l |   |
| 2.4 | Hmotnosť chladiacej jednotky cca 30 kg |   |
| **3.** | **Prevádzka, skladovanie a transport** |   |
| 3.1 | Teplota okolia - prevádzka (rozsah min. 18 °C - max. 30 °C) |  |
| 3.2 | Teplota okolia - transport a skladovanie (rozsah min. -20° C - max. 70 °C) |  |
| 3.3 | Relatívna vlhkosť – prevádzka (rozsah min. 20 % - max. 75 %) |  |
| 3.4 | Relatívna vlhkosť - transport a skladovanie (rozsah min. 10% - max. 90 °%) |  |
| 3.5 | Atmosférický tlak – prevádzka (rozsah min. 700 hPa - max. 1 060 hPa) |  |
| 3.6 | Atmosférický tlak - transport a skladovanie (rozsah min. 700 hPa - max. 1 060 hPa) |  |

\*pokiaľ výrobné číslo a rok výroby nie je pri uzatváraní zmluvy zrejmé uvedie sa pod tabuľku veta : „Výrobné číslo tovaru bude uvedené v Preberacom protokole

**V ...................................., dňa: ..........................**

**Predávajúci : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Príloha č.2 – Cena tovaru, štruktúrovaný rozpočet

**Predmet plnenia : Dodanie a výmena RTG žiariča do CT prístroja SOMATOM Definition AS**

**Evidenčné číslo verejného obstarávania kupujúceho: UNLP-2025-59-NZ-VS**

|  |  |  |  |  |  |  |
| --- | --- | --- | --- | --- | --- | --- |
| **Tovar** | **Mernájednotka(MJ)** | **Množstvo** | **Obchodný názov tovaru** | **Obchodné meno/Názov výrobcu tovaru** | **Jednotková cena v EUR**  | **Celková cena za počet MJ v EUR** |
| **bez DPH** | **sadzba DPHv %** | **suma DPH v EUR** | **s DPH** | **bez DPH** | **sadzba DPH v %** | **suma DPH v EUR** | **s DPH** |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. |
| RTG žiarič do CT prístroja SOMATOM Definition AS (vrátane dodania a inštalácie/výmeny) | ks | 1 |   |   |   |   |   |   |   |   |   |   |

**V ...................................., dňa: ..........................**

**Predávajúci : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Príloha č. 3 - Zoznam subdodávateľov

**Predmet plnenia : Dodanie a výmena RTG žiariča do CT prístroja SOMATOM Definition AS**

**Evidenčné číslo verejného obstarávania kupujúceho: UNLP-2025-59-NZ-VS**

***Subdodávateľ č. 1. \*:***

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko:**Adresa pobytu:**Dátum narodenia:**Tel. kontakt:* *E-mail adresa:* |
| *h/* | *Iné*  |  |

***Subdodávateľ č. 2.\*:***

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko:**Adresa pobytu:**Dátum narodenia:**Tel. kontakt:* *E-mail adresa:* |
| *h/* | *Iné*  |  |

\* Pokiaľ predávajúci bude zabezpečovať plnenie tejto zmluvy prostredníctvom svojich subdodávateľov (čl. IX. bod 12. tejto zmluvy) vpíše všetky požadované údaje do tabuliek vyššie.

\*\*V prípade, že predávajúci plnenie tejto zmluvy nebude zabezpečovať prostredníctvom svojich subdodávateľov (čl. IX. bod 12. tejto zmluvy) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie predávajúceho\*\*:**

**Predávajúci týmto prehlasuje, že plnenie tejto zmluvy nebude zabezpečovať prostredníctvom svojich subdodávateľov ( čl. IX. bod 12. tejto zmluvy).**

 **V ...................................., dňa ..........................**

**Predávajúci: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**